ยิงถล่มวัดอ้อน้อย ข่มขวัญพุทธะอิสระ
เครือข่ายชาวพุทธยุติชุมนุม-แจ้งจับทั่วประเทศ,เครือข่ายองค์กรชาวพุทธยุติการชุมนุมใหญ่วันที่ 12 มี.ค. เผยไม่กลัวถูกรัฐบาลกับ สปช.หลอก ลุยแจ้งความ พุทธะอิสระ ทั่วประเทศ ข้อหาข่มขู่คุกคามสมเด็จพระมหารัชมังคลาจารย์ ผู้ปฏิบัติหน้าที่สมเด็จพระสังฆราช และใส่ร้ายคณะสงฆ์พร้อมเปิดเว็บไซต์ให้ประชาชนดาวน์โหลดแบบฟอร์มใบแจ้งความ เตรียมแจ้งนิคหกรรมพุทธะอิสระ คนร้ายยิงปืนขู่หน้าวัดอ้อน้อย คาดปมมาจากพระรูปดัง,หลังจากที่นายกรัฐมนตรีประกาศห้ามพระสงฆ์เดินขบวน อันเป็นผลสืบเนื่องมาจากศึก 2 ฝ่ายของพระสงฆ์นั้น เมื่อวันที่ 8 มี.ค.ที่โรงแรมรัตนโกสินทร์ สมาคมนักวิชาการเพื่อพระพุทธศาสนา (สนพ.) และเครือข่ายองค์กรชาวพุทธ เปิดแถลงจุดยืนการพิทักษ์รักษาพระพุทธศาสนา หลังจากที่นายไพบูลย์ นิติตะวัน ประธานคณะกรรมการปฏิรูปแนวทางและมาตรการปกป้องพิทักษ์กิจการพระพุทธศาสนา สภาปฏิรูปแห่งชาติ แถลงยุติการดำเนินงานของคณะกรรมการฯ,พระเมธีธรรมาจารย์ รองอธิการบดีฝ่ายประชาสัมพันธ์และเผยแผ่ มหาวิทยาลัยมหาจุฬาลงกรณราชวิทยาลัย ในฐานะที่ปรึกษาสมาคมนักวิชาการเพื่อพระพุทธศาสนา กล่าวว่า หลังจากที่ สนพ.และเครือข่ายองค์กรชาวพุทธ ยื่นหนังสือถึง พล.อ.ประยุทธ์ จันทร์โอชา นายกรัฐมนตรี และนายเทียนฉาย กีระนันทน์ ประธานสภาปฏิรูปแห่งชาติ (สปช.) ให้พิจารณาหาทางยุบคณะกรรมการปฏิรูปแนวทางและมาตรการปกป้องพิทักษ์กิจการพระพุทธศาสนา ก่อนวันที่ 11 มี.ค. หากไม่ดำเนินการจะมีการชุมนุมและสวดมนต์หมู่ครั้งใหญ่ในวันที่ 12 มี.ค. แต่ปรากฏว่านายไพบูลย์ได้ยุติบทบาทของคณะกรรมการแล้ว ขณะเดียวกัน นายวิษณุ เครืองาม รองนายกรัฐมนตรี ก็ออกมายืนยันว่าจะไม่มีทางปฏิรูปหรือแก้ไขกฎหมายคณะสงฆ์โดยไม่ผ่านมหาเถรสมาคม ดังนั้น การชุมนุมและสวดมนต์หมู่ครั้งใหญ่ของพระสงฆ์ในวันที่ 12 มี.ค. ขอยุติไปก่อน แต่จะมีการเฝ้าระวังและติดตามสถานการณ์อย่างใกล้ชิด,ขณะที่นายเมธาพันธ์ โพธิธีรโรจน์ เลขาธิการ สนพ.กล่าวว่า การทำงานของ สนพ. และเครือข่าย องค์กรชาวพุทธยังมีการดำเนินการต่อ โดยจะเฝ้าจับตาดูการทำงานของอดีตคณะกรรมการปฏิรูปฯ อย่างใกล้ชิด หากพบว่ามีการกระทำที่กระทบต่อคณะสงฆ์ สนพ.และองค์กรเครือข่ายชาวพุทธจะออกมาเคลื่อนไหวทันที พร้อมเรียกร้องให้นายเทียนฉายและ สปช.ผลักดันให้สภานิติบัญญัติแห่งชาติ (สนช.) ผ่านร่าง พ.ร.บ.อุปถัมภ์และคุ้มครองพระพุทธศาสนา เพื่อแก้ไขปัญหาในการละเมิดพระธรรมวินัยและเร่งให้มีการจัดตั้งธนาคารเพื่อพระพุทธศาสนา ช่วยแก้ไขปัญหาการตรวจสอบทรัพย์สินของพระสงฆ์ในพระพุทธศาสนา ที่สำคัญขอให้ทบทวนการตั้งสมัชชาคุณธรรมแห่งชาติมากำหนดคุณธรรม จริยธรรมให้กับสังคมไทยและคนไทย เพราะมีความเชื่อมโยงกับกลุ่มสันติอโศก,ด้านนายเสถียร วิพรมหา นายก สนพ. กล่าวถึงการดำเนินการกับพุทธะอิสระ เจ้าอาวาสวัดอ้อน้อย จ.นครปฐม ว่า สนพ.และเครือข่ายองค์กรชาวพุทธ ขอเรียกร้องให้มีการแจ้งความดำเนินคดีกับพุทธะอิสระ ในข้อหาข่มขู่คุกคามสมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช และใส่ร้ายคณะสงฆ์ และเรียกร้องให้ผู้มีอำนาจช่วยยุติให้การสนับสนุนพุทธะอิสระ ให้ละเมิดพระธรรมวินัยและกฎหมายบ้านเมืองเป็นอาจิณ ขอให้สำนักงานพระพุทธศาสนาแห่งชาติ รวบรวมพยานหลักฐานการกระทำผิดพระธรรมวินัย ของพุทธะอิสระ ที่ส่อเป็นปาราชิก รวมทั้งขอให้สำนักงานตำรวจแห่งชาติ จับกุมตามหมายจับของศาลอาญา การเคลื่อนไหวครั้งนี้ไม่ใช่การปกป้องวัดพระธรรมกาย แต่เพราะคณะสงฆ์ถูกก้าวล่วง ได้ประสานกับพระพรหมโมลี ผช.เจ้าอาวาสวัดปากน้ำ ขอหนังสือมอบอำนาจเพื่อให้เกิดผลทางกฎหมาย พร้อมกับจะเปิดเว็บไซต์ ให้ประชาชนมาดาวน์โหลดแบบฟอร์มใบแจ้งความด้วย ในวันที่ 14 มี.ค. จะเดินทางไปพบพระเทพมหาเจติยาภรณ์ (ชัยวัฒน์ ป.ธ.9) วัดพระปฐมเจดีย์ ในฐานะเจ้าคณะจังหวัดนครปฐม ที่ถือเป็นฝ่ายปกครองของพุทธะอิสระเพื่อแจ้งนิคหกรรมกับพุทธะอิสระและจะเข้าแจ้งความคดีอาญาที่ สภ.นครปฐมด้วย,วันเดียวกัน พระอธิการศิริชัย สิริโสภโณ เจ้าอาวาสวัดอ้อน้อย ธรรมอิสระ ได้เดินทางไปเข้าแจ้งความตำรวจ สภ.กำแพงแสน จ.นครปฐมว่า เมื่อเช้ามืดมีชาย 1 คนมายิงปืนใส่หน้าวัดอ้อน้อย ต.ห้วยขวาง อ.กำแพงแสน ร.ต.ท.ไชยวัฒน์ ทองคงหาญ พงส.สภ.กำแพงแสน ไปตรวจสอบพบปลอก กระสุนปืน ขนาด 9 มม. 4 ปลอก บริเวณริมถนนมาลัยแมน ฝั่งขาเข้านครปฐมหน้าร้านอาหารลุงยิ้ม จากการสอบสวนผู้เห็นเหตุการณ์เล่าว่า มีรถเก๋ง สีบรอนซ์ ไม่ทราบรุ่น ทะเบียน มาจอดฝั่งตรงข้ามวัดแล้วมีชาย 1 คน ลงมายิงปืนขึ้นฟ้า หลังก่อเหตุ 5 นาที มีรถกระบะไม่ทราบสี รุ่น วิ่งมารับคนร้ายหนีไปทางนครปฐม ขณะที่พุทธะอิสระกล่าวว่า คนร้ายมายิงหน้าวัด น่าจะเชื่อมโยงกรณีกับเหตุปาระเบิดลานจอดรถศาลอาญา หรือกรณีที่นำสังฆทานไปถวายรักษาการสมเด็จพระสังฆราช
เครือข่ายองค์กรชาวพุทธยุติการชุมนุมใหญ่วันที่ 12 มี.ค. เผยไม่กลัวถูกรัฐบาลกับ สปช.หลอก ลุยแจ้งความ พุทธะอิสระ ทั่วประเทศ ข้อหาข่มขู่คุกคามสมเด็จพระมหารัชมังคลาจารย์
พระพุทธะอิสระ,วัดอ้อน้อย,พุทธะอิสระ,สภ.กำแพงแสน,ป่วน,ยิงวัดอ้อน้อย,พระธัมมชโย,ยิงปืนขู่,ปาระเบิด,ขว้างระเบิด,เครือข่ายองค์กรชาวพุทธ,สมเด็จพระมหารัชมังคลาจารย์,พระเมธีธรรมาจารย์,นครปฐม,แจ้งความ